cyanic-selkie/wikianc huggingface dataset:
Հայդելբերգ
Հայդելբերգը գտնվում է Հեսսենի խիտ բնակեցված շրջանում։ Մանհայմի և Լյուդվիգսհաֆենի հետ կազմում է Ռեյն–Նեկարի ագլոմերացիան։
Աշխարհագրական դիրք
Հայդելբերգը գտնվում է Վերին Ռեյնի ցածրավանդակում՝ Նեկար գետի ափին։ Այս տեղանքում գետը դուրս է գալիս Օդենվալդի հարթավայրից և հոսում Հայդելբերգից 20 կմ հյուսիս–արևմուտք գտնվող այն հարթավայրը, որտեղ միախառնվում է Ռեյնին։
Քաղաքի վրա իշխող դիրք ունեն երեք բարձունքներ՝ Քյոնիգշտուլը (568 մ), Հայսբերգը (375 մ) և Հայլիհենբերգը («սրբերի սար», 445 մ)։
Բուսական և կենդանական աշխարհ
Քանի որ քաղաքը տեղակայված է Գերմանիայի ամենատաք շրջաններից մեկում, այստեղ կարելի է համդիպել Կենտրոնական Եվրոպայի համար այնպիսի անսովոր տեսակներ, ինչպիսիք են նշենին, արմավենին և նույնիսկ մեկ ձիթենի։
Հայդելբերգում հանդիպում է թութակի ամենակենսունակ տեսակներից մեկը՝ Psittacula krameri։ Այստեղ ապրում է նաև Եվրոպայում միակ բադատեսակը, որ գրանցված է Կարմիր գրքում՝ Anser cygnoides։
Վարչական բաժանում
Հայդելբերգը Ռեյն-Նեկար շրջանի վարչական կենտրոնն է։ Չնայած դրան` քաղաքը առանձին շրջան է ներկայացնում Stadtkreis:
Քաղաքը բաժանված է 14 շրջանների (Altstadt, Bergheim, Boxberg, Emmertsgrund, Handschuhsheim, Kirchheim, Neuenheim, Pfaffengrund, Rohrbach, Schlierbach, Südstadt, Weststadt, Wieblingen, Ziegelhausen)։
Նախապատմական շրջան
1907 թվականին Հայդելբերգի մերձակա Մաուեր բնակավայրում հայտնաբերվել են մարդկային մնացորդներ, որը 600.000 տարեկան էր։ Գտածոն անվանվեց «հայդելբերգյան մարդ»։
Հայլիհենբերգ սարի վրա հայտնաբերվել են քարեդարյան կացարաններ։
Միջին դարեր
Հայդելբերգի մասին առաջին գրավոր վկայությունը վերաբերում է 1196 թվականին, սակայն քաղաքի շատ մասեր բնակեցված են եղել դրանից շատ առաջ` 6-8-րդ դարերում։ 1225 թվականին առաջին անգամ հիշատակվում է Հայդելբերգի ամրոցը։
1386 թվականին հիմնվել է Հայդելբերգի համալսարանը։
Միջնադարում Հայդելբերգը եղել է Պֆալց կոմսության նստավայրը։
Նոր ժամանակներ
Հայդելբերգը 1689 թվականին,ապա 1693 թվականին նվաճվում և ավերվում է ֆրանսիացիների կողմից։ Մասամբ պայթեցվում է նաև ամրոցը։ Դրանից հետո ամրոցն ավերելուց անմասն չեն մնում և քաղաքի բնակիչները, ովքեր ամրոցի քարերն օգտագործում են պատերազմից ավերված իրենց տները վերականգնելու համար։
1720 թվականին կուրֆյուրստի նստավայրը տեղափոխվում է Մանհայմ. այդ ժամանակվանից Հայդելբերգը կորցնում է իր քաղաքական նշանակությունը։
1803 թվականին գերմանական պատգամավորների որոշմամբ Հայդելբերգը Ռեյնի աջ ափին գտնվող տարածքների հետ մտնում է Բադենի կուրֆյուրստության կազմ։
1840 թվականին Մանհայմը և Հայդելբերգը միացվում են երկաթուղով. դա Բադենի առաջին երկաթուղին էր։
Նորագույն շրջան
1944 թվականին Հայդելբերգում գործարկվում է գերմանական առաջին ցիկլատրոնը։
1972 թվականին քաղաքում անցկացվել են ամառային պարալիմպիկ խաղերը։
Կրոն
Հայդելբերգում շատ վաղ է տարածվել ռեֆորմացիան։ Չնայած բնակչությունը ընդունում էր Մարտին Լյութերի գաղափարախոսությունը, կուրֆյուրստ Օտտո Հենրին 1556 թվականին ընդունում է Ժան Կալվինի ռեֆորմացիան։ Այդպիսով` Հայդելբերգը երկար ժամանակ բողոքական քաղաք էր։ 17-րդ դարում քաղաքը մասամբ կաթոլիկացվում է։
Քաղաքային իշխանություն
Քաղաքային խորհուրդը բաղկացած է 40 անդամներից, որոնք աշխատում են հասարակական հիմունքներով։ Խորհուրդն ընտրվում է հինգ տարի ժամկետով։
Հայդելբերգի քույր քաղաքներն են.
Տնտեսություն
Հայդելբերգը զարգացած տնտեսությամբ և ենթակառուցվածքներով քաղաք է։ Գործազրկության մակարդակը նշանակալիորեն ցածր է երկրի միջին մակարդակից (4 %, 2003)։ Աշխատունակ բնակչության 21 %-ը զբաղված է արտադրական ոլորտում, 18 %-ը` առևտրի, 61 %-ը` այլ ծառայություններում։
Հայդելբուրգում են գտնվում խոշոր մի քանի ընկերություններ` Heidelberger Druckmaschinen, HeidelbergCement և այլն։
Շրջանի ամենախոշոր գործատուն Հայդելբերգի համալսարանն է։
Տրանսպորտ և հաղորդակցություն
Քաղաքի արևմտյան մասով անցնում է A5 ավտոմայրուղին (Ալսֆելդ-Ռեյնի Վայլ)։ Մեկ այլ մայրուղի` A656, կապում է Հայդելբերգը Մանհայմին։
2003 թվականի դեկտեմբերի 14-ից սկսել է գործել Ռեյն-Նեկար երկաթուղին (S-Bahn RheinNeckar), որը կապում է Հայդելբերգը շրջանի այլ քաղաքներին։ Քաղաքով են անցնում տարբեր ծայրամասեր գնացող գնացքներ` Շտուտգարտ - Քյոլն, Ցյուրիխ - Ֆրանկֆուրտ, Շտուտգարտ - Համբուրգ, Զալցբուրգ - Ֆրանկֆուրտ, Շտուտգարտ - Դորտմունդ, Կարլսրուե - Շտրալզունդ։
Տրամվայի առաջին գիծը քաղաքում գործարկվել է 1902 թվականին։ Բացի տրամվայի չորս գծերից` քաղաքով է անցնում տարածքի OEG երկաթգիծը (Հայդելբերգ - Մանհայմ - Վայնհայմ)։
Լեռնային երկաթգիծը, որ սկսել է աշխատել 1890 թվականից, և որը միացնում է ամրոցը Մոլկենկուր կայարանին և Քյոնիգշտուլ լեռնագագաթին, քաղաքի տեսարժան վայրերից է։
Գիտական հետազոտություններ
Հայդելբերգը Գերմանիայի գիտական խոշորագույն կենտրոններից է։ Այստեղ գործում են գիտական բազմաթիվ ինստիտուտներ` գերազանցապես կենսաբանական ուղղվածության։
1892 թվականի մարտի 4-ին Հայդելբերգի աստղադիտարանի աստղագետ Մաքս Վոլֆը հայտնաբերել է Հայդելբերգի աստերոիդը։ Աստերոիդը անվանվել է քաղաքի պատվին, որի մերձակայքում գտնվել է աստղադիտարանը։
Մշակույթ, տեսարժան վայրեր
Քաղաքի մշակութային հարուստ կյանքը բացատրվում է նաև այն հանգամանքով, որ Հայդեբերգը ուսանողական քաղաք է։ Քաղաքում գործում են բազմաթիվ թատրոններ, մշակութային կենտրոններ և իհարկե, գիշերային ակումբներ։
1995 թվականին բացվել է «Կարլստոր կայարան» կենտրոնը. նախկին կայարանը ներկայումս մշակութային կենտրոն է` իր թատերական ստուդիայով, կինոթատրոնով։ Կենտրոնում անցկացվում են ցուցահանդեսներ, համերգներ, քաղաքական թեմայով գիտաժողովներ ու քննարկումներ, գրական հանդիպումներ։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի համալսարանական քաղաքներ
Ուոլաս
Ուոլաս Սոազա Սիլվա (Walace Souza Silva, ), բրազիլացի ֆուտբոլիստ, կիսապաշտպան։ Հանդես է գալիս գերմանական «Համբուրգ»-ի և Բրազիլիայի ազգային հավաքականի կազմում։
Սան Լորենցելո
Սան Լորենցելո (San Lorenzello), կոմունա Իտալիայի Կամպանիա մարզի Բենևենտո գավառում ։
Ուոլաս
«Համբուրգ»
2017 թվականի հունվարին Ուոլասը տեղափոխվել է Բունդեսլիգան ներկայացնող «Համբուրգ»։ Բունդեսլիգայի շրջանակներում իր նորամուտը ֆուտբոլիստը նշել է փետրվարի 11-ին՝ «ՌԲ Լայպցիգ»-ի դեմ խաղում ։ Այդ խաղում նա նաև խփել է իր առաջին գոլը։
Սան Լորենցելո
Բնակչությունը կազմում է 2343 մարդ, բնակչության խտությունը կազմում է 180 մարդ/կմ²։ Զբաղեցնում է 13 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։
Ուոլաս
Միջազգային կարիերա
Բրազիլիայի Մ21 հավաքականի կազմում Ուոլասը 2015 թվականին մասնակցել է Ուրուգվայում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Արգենտինայի , Ուրուգվայի և Կոլումբիայի հավաքականների դեմ հանդիպումներին ։
Սան Լորենցելո
Ժողովրդագրություն
'''Բնակչության թվաքանակի փոփոխությունները.
Ուոլաս
Միջազգային կարիերա
2016 թվականին Բրազիլիայի ազգային հավաքականի կազմում մասնակցել է ԱՄՆ֊ում կայացած Ամերիկայի գավաթի խաղարկությանը։ Նա իր նորամուտը հավաքականի կազմում նշել է հունիսի 9-ին՝ Հայիթիի հավաքականի դեմ խաղում ։
Սան Լորենցելո
Ծանոթագրություններ
Կատեգորիա:Իտալիայի բնակավայրեր
Ուոլաս
Միջազգային կարիերա
Բրազիլիայի օլիմպիական հավաքականի կազմում Ուոլասը 2016 թվականին մասնակցել է Օլիմպիական խաղերին։ Մրցաշարի ընթացքում նա մասնակցել է Դանիայի, Կոլումբիայի , Հոնդուրասի և Գերմանիայի հավաքականների դեմ խաղերին ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Համբուրգի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Օլիմպիական չեմպիոններ Կատեգորիա:Բունդեսլիգայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Բրազիլացի օլիմպիական չեմպիոններ Կատեգորիա:Գրեմիոյի ֆուտբոլիստներ Կատեգորիա:Հաննովեր 96-ի ֆուտբոլիստներ Կատեգորիա:Ուդինեզեի ֆուտբոլիստներ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Իտալիայի լեգեոներ ֆուտբոլիստներ
Առավոտյան ֆանտազիաներ
Տեղեկություն նկարի մասին
Դալին ստանում է անթերի ճշտություն կենտրոնավայրի քննարկման մեջ, նա իրեն տալիս է հստակ հաշվետվություն յուրաքանչյուր տարրի ազդեցության մեջ, որը ընդգրկում է իր ստեղծագործություններում։ Այդիսկ պատճառով նա թափառում է ժայռերի արանքում, փնտրելով բազմաձև հեռանկարային որոշումներ, որպեսզի պատկերի ընդարձակ և հարմարավետ, հին գերեզմանոցի նման ինչ-որ բան, որում հանգչում է նուրբ մատերիա, որը շող է արձակում, ստեղծելով էներգետիկ դաշտ։ Իսկ շրջակայքում` ժայռերում արմատավորված կյանքի փոքրիկ անվերջ տարրեր են ։
Ալեքսեյ Ստեպանով
Ալեքսեյ Ստեպանովիչ Ստեպանով (Алексей Степанович Степанов, (6 մայիսի), 1858, Սիմֆերոպոլ, Տավրիդայի նահանգ, Ռուսական կայսրություն – 5 հոկտեմբերի, 1923, Մոսկվա, ԽՍՀՄ), ռուս գեղանկարիչ, գրաֆիկ, Գեղարվեստի կայսերական ակադեմիայի ակադեմիկոս, Գեղարվեստական շրջիկ ցուցահանդեսների ընկերության անդամ, Ռուս նկարիչների միության հիմնադիրներից մեկը ։
Կենսագրություն
Ալեքսեյ Ստեպանովը ծնվել է 1858 թվականի ապրիլի 24-ին (նոր տոմարով՝ մայիսի 6) Սիմֆերոպոլում։ Հայրը եղել է տոհմիկ ազնվական, սպա, Ղրիմի պատերազմի մասնակից։ Վաղ հասակում որբ մնացած Ալեքսեյ Ստեպանովի (1858 թվականին մահացել է նրա մայրը, իսկ 1863 թվականին՝ հայրը) խնամակալը նրան տանում է Մոսկվա և տեղավորում Ավագ սպաների որբերի ինստիտուտի մանկական բաժնում, որ տեղակայված էր կոմս Ռազումովսկու նախկին դաստակերտում։
Սովորել է Առաջին արական գիմնազիայում, ապա Կոնստանտինովյան հողաչափական ինստիտուտի հողաչափության բաժնում։ Վերջացնելով լրիվ դասընթացը՝ 1879 թվականին Ալեքսեյ Ստեպանովն ավարտել է ինստիտուտն ու ստացել հողաչափի կոչում ։
1888 թվականից Ալեքսեյ Ստեպանովի մասնակցել է Գեղարվեստական շրջիկ ցուցահանդեսների ընկերության կազմակերպած ցուցահանդեսներին. «Гоп! Гоп!» նկարն ընդգրկվել է պերեդվիժնիկների XVI ցուցահանդեսում։ 1889 թվականին «Որմզդեղները խոտ են ուտում ձմռանը» («Лоси едят сено зимой») նկարն Գեղարվեստական շրջիկ ցուցահանդեսների ընկերության խորհրդի կողմից միաձայն ընդունվել է ցուցադրվելու պերեդվիժնիկների XVII ցուցահանդեսում, իսկ Պավել Տրետյակովն այն գնել է իր հավաքածուի համար։
1880-ական թվականների վերջին Ալեքսեյ Ստեպանովն Իսահակ Լևիտանի, Բորիս Պաստեռնակի ու մի խումբ այլ նկարիչների ու ճարտարապետների հետ դասավանդել է նկարիչ-ճարտարապետ Անատոլի Գունստի Գեղեցիկ արվեստների ուսումնարանում։ 1889 թվականին Ալեքսեյ Ստեպանովը Վալենտին Սերովի պնդմամբ հրավիրվում է Մոսկվայի նկարչության, քանդակագործության և ճարտարապետության ուսումնարան՝ դասավանդելու անիմալիստական գեղանկարչության դասարանում։ Հետագայում ստանալով պրոֆեսորի կոչում ՝ Ալեքսեյ Ստեպանովը ղեկավարել է դասարանը մինչև 1918 թվականը. նրա մոտ են սովորել Սերգեյ Գերասիմովը, Պավել Ֆիլիպովը, Մատվեյ Դոբրովը, Բորիս Իոգանսոնը, Պավել Կորինը, Ալեքսանդր Պանֆիլովը, Լեոնարդ Տուրժանսկին, Բորիս Յակովլևը և այլ նկարիչներ։
Մեծ հաջողություն է ունեցել Ալեքսեյ Ստեպանովի «Կռունկները թռչում են» («Журавли летят») նկարը, որ ներկայացվել է պերեդվիժնիկների XIX ցուցահանդեսում։ Դրանից հետո՝ 1891 թվականի մարտին, Ալեքսեյ Ստեպանովը Սերգեյ Սվետոսլավսկու և Իսահակ Լևիտանի հետ դառնում է Գեղարվեստական շրջիկ ցուցահանդեսների ընկերության լիիրավ անդամ։
1894 թվականին Ալեքսեյ Ստեպանովը մոսկվացի առևտրական ու հավաքորդ Նիկոլայ Մեդինցևի ընտանիքի հետ ճանապարհորդել է Գերմանիայում, Շվեյցարիայում, Ֆրանսիայում ու Հյուսիսային Իտալիայում։ 1895 թվականին Ալեքսեյ Ստեպանովն ամուսնացել է Մեդինցևի դստեր՝ Լյուդմիլա Նիկոլաևնայի հետ։ Եվրոպայում կատարած ճանապարհորդությունը և մասնավորապես ֆրանսիացի իմպրեսիոնիստների գեղանկարչությունը մեծ ազդեցություն են թողել Ստեպանովի ստեղծագործության վրա , թեև դա ժխտվում է ժամանակակիցների կողմից։ Ճանապարհորդության արդյունքում Ալեքսեյ Ստեպանովն ստեղծել է «Լվացարարուհիները Վիշիում» («Прачки в Виши») նկարը։
1906 թվականից մինչև 1914 թվականը Ալեքսեյ Ստեպանովն ամեն ամառ ապրել է Տվերի նահանգի Վիշնեվելեցկի գավառի (ներկայում՝ Ուդոմելսկի շրջան) Լուբենկինո, Գարուսովո և Բերեժոկ կալվածքներում։ Տունը, որտեղ ապրում էր նկարիչը Գարուսովոյում, պատկերված է «Գնացին» («Уехали», 1911-1914, Տրետյակովյան պատկերասրահ) նկարում ։
1905 թվականին Ալեքսեյ Ստեպանովը «Առավոտյան ողջույն» («Утренний привет») նկարի համար ստաղել է Գեղարվեստի կայսերական ակադեմիայի ակադեմիկոսի կոչում։ Նկարը ցուցադրվել է պերեդվիժնիկների XXV ցուցահանդեսում, Գեղարվեստի կայսերական ակադեմիայի XXIV ցուցահանդեսում և 1900 թվականի Համաշխարհային ցուցահանդեսում, որ անցկացվել է Փարիզում։
19-րդ դարի վերջին սկսվում է Գեղարվեստական շրջիկ ցուցահանդեսների ընկերության ճգնաժամը, որի պատճառ էր դարձել պետերբուրգյան ու մոսկովյան դպրոցների, պերեդվիժնիկների հին ու նոր սերունդների միջև ծագած կոնֆլիկտը։ Այդ ճգնաժամն իր ազդեցությունն է թողնում նաև Ալեքսեյ Ստեպանովի վրա։ 1901 թվականին նա անդամակցում է «36 նկարիչներ» ցուցահանդեսային միությանը, իսկ 1903 թվականին դառնում է Ռուս նկարիչների միության հիմնադիրներից մեկը ՝ Ապոլինարի Վասնեցովի, Սերգեյ Իվանովի, Աբրամ Արխիպովի, Սերգեյ Վինոգրադովի, Կոնստանտին Պերվուխինի ու Իլյա Օստրոուխովի հետ ստորագրելով Գեղարվեստական շրջիկ ցուցահանդեսների ընկերությունից դուրս գալու կոլեկտիվ դիմումը։
1920 թվականին Ալեքսեյ Ստեպանովը ծանր հիվանդացել է, սակայն շարունակել է աշխատել։ Նրա վերջին աշխատանքներից մեկը՝ «Ճոճանակ» (1923) նկարը, իր հավաքածուի համար գնել է Քարնեգիի ինստիտուտը ։ Ալեքսեյ Ստեպանովը մահացել է 1923 թվականի հոկտեմբերի 5-ին Մոսկվայում, թաղված է Վագանկովյան գերեզմանատանը ։
Պոկրովսկի բուլվար, տուն 8, կառույց 1, բնակարան 8 հասցեում գտնվող բնակելի տունը, որտեղ 1895-1923 թվականներին ապրել է Ալեքսեյ Ստեպանովը (հուշատախտակը տեղադրվել է 1962 թվականին ), հայտարարվել է մշակութային ժառանգության օբյեկտ ։
Արտաքին հղումներ
Կատեգորիա:Ռուս նկարիչներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Պերեդվիժնիկներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:Ռուս բնանկարիչներ Կատեգորիա:Վագանկովյան գերեզմանատանը թաղվածներ Կատեգորիա:20-րդ դարի ռուս նկարիչներ
Պուշչինո-նա-Նարե
Պուշչինո-նա-Նարե (Пущино-на-Наре), նախկին կալվածք, որը գտնվում է Նարա գետի ափին՝ Պուշչինո գյուղում և պատկանում է Վյազեմսկիների ընտանիքին։
Նկարագրություն
Կալվածքատիրոջ տունը ունի պարզ ոճ, որը կառուցվել է 1790-ական թվականներին Սերգեյ Իվանովիչի, կնոջ և քրոջ համար։ Նախագծի հեղինակը անհայտ է, սակայն հետազոտողները ենթադրում են, որ շինարարական աշխատանքներին մասնակցել է Լվովը ։
Կալվածքատիրոջ տունը, բակաշենքը, այգին գտնվում են ագարակում։
1852 թվականին գույքը անցնում է Նովոսելցեվոյին, իսկ հետո Ռյաբովին, որն ի դեպ ազնվականների տոհմից էր։ Խորհրդային տարիներին շենքը օգտագործվել է որպես հանրակացարան՝ աշխատողների համար։
2012 թվականին պարկային պալատը ամբողջությամբ ոչնչացման եզրին էր ։ 2014 թվականին ագարակի վերականգման համար ներդրումներ է արել ASG խումբը։
Արտաքին հղումներ
Կատեգորիա:Լքված օբյեկտներ Կատեգորիա:Ռուսաստանի մշակութային ժառանգություն Կատեգորիա:Կլասիցիզմի ճարտարապետություն
Ռոն Ռիֆկին
Ռոն Ռիֆկին (Ron Rifkin, ), ամերիկացի դերասան, «Թոնի» և «Դրամա դեսկ» մրցանակների դափնեկիր։
Կենսագրություն
Ռոն Ռիֆկինը ծնվել է 1939 թվականին Նյու Յորքում, ավարտել է Նյու Յորքի համալսարանը ։ 1966 թվականին դեբյուտել է «Ջիջետ» սիթքոմի դրվագներից մեկում, որտեղ խաղացել է Սալլի Ֆիլդը՝ նրա ապագա քույրը «Եղբայներ ու քույրեր» սերիալում։
Ռիֆկինը հանրաճանաչության է հասել իր թատրոնի բեմում շարունական աշխատանքի շնորհիվ։ Նա հաղթել է «Դրամա դեսկ» մրցանակը՝ 1991 թվականի «The Substance of Fire» պիեսում կատարած դերի համար, իսկ 1998 թվականին ստացել է «Թոնի» մրցանակը «Կաբարե» մյուզիքլում տարած դերի համար ։ Ավելի լայն ճանաչության է հասել ի շնորհիվ հեռուստատեսությունում կատարած երկրորդական դերերի՝ ABC ալիքի «Լրտեսուհի» (2001—2006) և «Եղբայներ ու քույրեր» (2006—2011) սերիալներում։ Ինչպես նաև հայտնվել է «Մի օր մեկ անգամ» սիթքոմում 1980 - 1981 թվականներին, կատարելով Բոնի Ֆրանկլինի դերը և այլ յոթանասուն հեռուստածրագրերում։ Դրան գումարած Ռիֆկինը հայտնվել է մի քանի կինոֆիլմերում, ինչպիսիք են «Խորհրդավոր սպանություն Մանհեթանում» (1993), «Լոս Անջելեսի գաղտնիքները» (1997) և «Բանակցող» ֆիլմերը (1998)։
Ծանոթագրություններ
Կատեգորիա:Ամերիկացի դերասաններ Կատեգորիա:«Թոնի» մրցանակի դափնեկիրներ Կատեգորիա:Նյու Յորքի համալսարանի շրջանավարտներ Կատեգորիա:Թատրոնի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի ռեժիսորներ Կատեգորիա:«Դրամա Դեսկ» մրցանակի դափնեկիրներ
Յոսթ Ամման
Յոսթ Ամման (Jost Amman, ), տասնվեցերորդ դարի շվեյցարացի նկարիչ և փորագրիչ, գրքի ճանաչված պատկերազարդող և փայտափորագրող։
Կենսագրություն
Յոսթ Ամմանը ծնվել է 1539 թվականի հունիսի 13-ին, Շվեյցարիայի Ցյուրիխ քաղաքում։ Նրա առաջին աշխատանքները եղել են գրքավաճառ Ֆրոշաուերի պատվերով։ Նրա նկարները և կտավները որոշ չափով պահպանվել են, նրա փորագրությունների մեծ մասը, արված պղնձի և փայտի վրա, պատրաստվել են հիմնականում Զիգմունդ Ֆոյերաբենդի համար, Մայնի Ֆրանկֆուրտ քաղաքում։
1560 թվականին Ամմանը տեղափոխվել է գերմանական Նյուրնբերգ քաղաք և համագործակցել է այնտեղ Վիրգիլիոս Սոլիսի և այլ նկարիչների հետ։ Պղնձի վրա նրա փորագրությունների թիվը հասնում է մի քանի հարյուրի, ավելի մեծ է փայտի վրա արված փորագրությունների թիվը, չնայած որ դրանց մեծ մասը նա կատարել է ոչ մենակ։ XVI-րդ դարի երկրորդ կեսին Յոսթ Ամմանի նկարներն ու գրքերը չափազանց տարածված են եղել և վերահրատարակվել են մի քանի անգամ։ Բրոքհաուզի և Եֆրոնի հանրագիտական բառարանում նրա աշխատանքներին տրված է հետևյալ գնահատականը. «Որքան նա հասարակ է աստվածաշնչյան իր պատկերազարդումներում, նույնքան էլ թարմ ու պարզ է, երբ պատկերում է իրեն շրջապատող կերպարները։ Նա գերմանացի ամենաարդյունավետ նկարազարդողներից մեկն է։ Նրա ստեղծագործություններն իրենց ճշմարտացիությամբ և պատկերների խորությամբ լավագույն նյութ են հնագույն գերմանական ազգի կենցաղն ուսումնասիրելու համար։ Նրա լավագույն ստեղծագործողություններից են Հանս Սաքսի, Ծովակալ Կոլինյիի, Յոհան Նոյդյորֆերի և ուրիշների դիմանկարները, փորագրությունները պղնձի և փայտի վրա հագուստի պատկերները, գրքերի պատկերազարդումներ»։ Յոսթ Ամմանը մահացել է Նյուրնբերգ քաղաքում, 1591 թվականի մարտի 17-ին։
Արտաքին հղումներ
Կատեգորիա:Շվեյցարացի նկարիչներ Կատեգորիա:16-րդ դարի նկարիչներ Կատեգորիա:Շվեյցարացի փորագրիչներ Կատեգորիա:Շվեյցարացի դիզայներներ
Երկիր ծիրանի կուսակցություն
«Երկիր ծիրանի» կուսակցություն, գործող քաղաքական կուսակցություն Հայաստանում։ Հիմնադրվել է 2017 թվականի մարտի 15-ին։ Կուսակցության նախագահը Զարուհի Փոստանջյանն է, կարգախոսը՝ «Դեպի Արարատ» ։
Անվանում
Կուսակցության հիմնադիր Զարուհի Փոստանջյանը մեկնաբանելով կուսակցության անվանումը՝ հայտնել է, որ ծիրանը միակ պտուղն է, որ հավասարապես է բաժանվում, ու դա արդարության նշանն է։ Ծիրանին եղել է հայոց թագավորների գույնը, և այդ ամենը գիտակցելով՝ կուսակցությունն ընտրել է «Երկիր ծիրանի» ավանումը։
Երևանի ավագանու ընտրություններ, 2017
«Երկիր ծիրանի» կուսակցության հիմնադրումը համընկավ Երևան քաղաքի 2017 թվականի ավագանու ընտրությունների ժամանակահատվածին։ Կուսակցությունը նույն թվականի ապրիլի 9֊ին կենտրոնական ընտրական հանձնաժողովին ներկայացրեց ընտրությունների մասնակցության անհրաժեշտ փաստաթղթերը, ապրիլի 15-ին ԿԸՀ-ն հաստատց կուսակցության մասնակցությունը Երևանի ավագանու 2017 թվականի ընտրություններին ։
Ընտրություններին կուսակցության քաղաքապետի թեկնածուն և ցուցակի առաջին համարը Զարուհի Փոստանջյանն է։ Ցուցակի երկրորդ տեղում Մնացական Պարակշիևն է, երրորդում՝ Սոնա Աղեկյանը ։
Արտաքին հղումներ
Կատեգորիա:Հայաստանի կուսակցություններ
Մատո
Մատո (Mathaux), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 234 մարդ, բնակչության խտությունը` 18.81 մարդ/կմ²։ Բնակավայրը զբաղեցնում է 12.44 կմ² տարածք։
Աշխարհագրություն
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 120 կմ հարավ, Տրուա քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 211 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 56։ Ակտիվության ցուցանիշը կազմում է 73,5 %։ 155 աշխատունակ մարդկանցից աշխատել է 139 անձ (84 տղամարդ և 55 կին)։ Գործազուրկ են եղել 16 անձ (8 տղամարդ և 8 կին)։ 56 անաշխատունակներից 10-ը եղել են աշակերտներ կամ ուսանողներ, 26-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կալվի (Կամպանիա)
Կալվի (Calvi), քաղաք Իտալիայի Կամպանիա մարզի Բենևենտո գավառում ։
Բնակչությունը կազմում է 2400 մարդ (2008), բնակչության խտությունը կազմում է 108 մարդ/կմ²։ Զբաղեցնում է 22 կմ² մակերես տարածք։ Փոստային ինդեքս՝ 82010, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Տրևոլ
Տրևոլ (Trévol), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Իզեր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03290։
Բնակչություն
Համայնքի բնակչությունը 2008 թվականին կազմում էր 1599 մարդ։
Տնտեսություն
2007 թվականի տվյալներով 1069 աշխատունակ տարիքի մարդկանցից (15-64 տարեկան) 802-ը տնտեսապես ակտիվ էին, 267-ը անգործունակ (ակտիվության ցուցանիշը 75,0 %, 1999 թվականին եղել է՝ 75,0 %)։ 802 աշխատունակ բնակիչներից 763-ը աշխատում էին (403 տղամարդ և 360 կին), անաշխատանք էին 39-ը (17 տղամարդ և 22 կին)։ 267 անգործունակ մարդկանցից 77-ը աշակերտներ կամ ուսանողներ են, 121-ը թոշակառու, 69-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սիմոն Սեղբոսյան
Սիմոն Սեղբոսյան (մոտ 1850, Սկյուտար, Կ. Պոլիս- 27 մարտի, 1917, Բերա, Կ. Պոլիս), հայ բժիշկ։
Կենսագրություն
Ծնվել է մոտ 1850 թվականին Կ. Պոլ­սի ասիական կողմի Սկյուտար թաղամասում։ 1874 թվականին ավարտել է Կ. Պոլսի Օսմանյան կայսերական բժշկական վարժարանը։ 1880-1890-ական թվականներին Կ. Պոլսի սբ. Փրկիչ ազգային հիվանդանոցում բժիշկ է աշխատել։ 1904 թվականի դրությամբ Կ. Պոլսի Բերա թաղամասում բժիշկ է աշխատել։
Մահացել է 1917 թվականի մարտի 27-ին, ժանտախտից՝ մոտ 67 տարեկանում։
Աղբյուր
Կատեգորիա:Կոստանդնուպոլիս քաղաքում ծնվածներ Կատեգորիա:Մարտի 27 մահեր Կատեգորիա:1917 մահեր Կատեգորիա:Կոստանդնուպոլիս քաղաքում մահացածներ Կատեգորիա:Ժանտախտից մահացածներ Կատեգորիա:Հայ բժիշկներ
Աիշա Թայմուր
Աիշա Էիսմաթ Թայմուր (عائشة عصمت تيمور‎ կամ Աիշա ալ-Թայմուրյյա عائشة التيمورية‎, ), Օսմանյան դարաշրջանում եգիպտացի հասարակական գործիչ, բանաստեղծ, արձակագիր և ֆեմինիստ։ Նա 19-րդ դարի սկզբին ակտիվ գործունեություն էր ծավալում մարդու իրավունքների ոլորտում։ Նրա գրքերը լույս տեսան այն ժամանակ, երբ Եգիպտոսում կանայք հասկացան, որ իսլամով նրանց տրված որոշ իրավունքներից նրանք զրկված են։
Մերվառ Ֆայեզ Հաթեմի խոսքերով՝
Թայմուրը հատկանշական է նրանով, որ Վեներա մոլորակի վրա նոր հայտնաբերված խառնարանը կրում է իր անունը։
Վաղ կյանք
Թայմուրը Իսմայիլ Թայմուրի դուստրն էր, որը Թուրքական իշխանական միջավայրի անդամ էր ։ Նրա հայրը Թայմուրին կրթության է տվել, իսկ հոր մահվանից հետո նա ստանձնել է իր եղբոր՝ Ահմեդ Փաշա Թայմուրին կրթելու գործը։ 14 տարեկանում նա ամուսնացել և տեղափոխվել է Ստամբուլ ։
Կրթություն
Թայմուրի մայրը նրան ասեղնագործություն էր ցանկանում սովորեցնել, սակայն հակառակ նրան Թայմուրի հայրը նրան սովորեցնում էր Ղուրան, իսլամական իրավագիտություն, արաբերեն, թուրքերեն և պարսկերեն։ Նրա հայրը նրան սովորեցնում էր նաև երկեր, որի արդյունքում նա սկսեց իր գրական կարիերան գրելով իր իմացած երեք լեզուներով։ Թայմուրը նվիրված էր կրթությանը, սակայն Եգիպտոսում այդ ժամանակ իր սեռի պատճառով նա ստիպված էր միայն տանը ուսանել ։ Թայմուրը խտրականության դեմ իր բողոքի ձայնը բարձրացրեց իր գրած բանաստեղծություններում, երբ դեռ 13 տարեկան էր։ 14 տարեկանում նա թողեց ուսումը և գրական կարիերան՝ Մահմուդ Բեյ ալ-Իսլամբուլի հետ ամուսանանալու պատճառով։ Իր դստեր, հոր և ամուսնու մահից հետո նա վերադառնում է Եգիպտոս և այստեղ սովորում է բանաստեղծական երկեր առարկան դասավանդելու հմտությունները ։
Ընտանիք
Թայմուրը ծնվել է գրական ընտանիքում․ նրա եղբայրը՝ Ահմեդ Փաշա Թայմուրը հետազոտող և վիպասան էր։ Նա նաեւ ունի երկու եղբորորդիներ՝ դրամատուրգ Մոհամմադ Թայմուր, և վիպասան Մահմուդ Թայմուրը։
Թայմուրի հայրը միշտ ցանկացել է իր դստերը տալ համապատասխան կրթության ։ Թայմուրը 1854 թվականին՝ 14 տարեկանում, ամուսնացել է Մահմուդ Բեկ Ալ-Իսլամբուլիի հետ, ով թուրք հռչակավոր անձ էր, ապա զույգը մեկնել է Ստամբուլ։ 1873 թվականին Թայմուրի դուստրը՝ Թավհիդան, մահացել է անհայտ հիվանդությունից ։ Նրա հայրը մահացել է 1882 թվականին, որին այնուհետև հաջորդեց ամուսնու 1885 թվականի ամուսնու մահը, որից հետո նրա վերադարձել է Եգիպտոս, որտեղ շարունակել է իր գրական կարիերան։ Դստեր սուգը արտահայտող նրա բանաստեղծությունները համարվում են այս ժանրի և մեր ժամանակների լավագույն նմուշները.
Ակտիվիզմ
Ամուսնու և դստեր մահից Թայմուրը սկսել է իր աշխատանքները, որոնք պաշտպանում էին կանանց իրավունքները։ Նրա ստեղծագործությունները լույս տեսան Եգիպտոսի սոցիալ-տնտեսական վերափոխման ժամանակ, որի ժամանակ կանայք հասկացան, որ զրկվում են իսլամից տրվող նրանց իրավունքներից։ Թայմուրին անվանում են «եգիպտական ֆեմինիզմի մայր»։ Նա աշխատել է այլ կին մտավորականների և ակտիվիստների հետ կրթության արշավների, բարեգործական աշխատանքների և գաղութատիրության դեմ պայքարելու համար։ Սա եգիպտական ֆեմինիզմի հիմնասյունն էր:.
Գրվածքներ
Թայմուրը գրել է բանաստեղծություններ արաբերենով, թուրքերենով և պարսկերենով։
Արտաքին հղումներ
Կատեգորիա:Եգիպտացի գրողներ Կատեգորիա:Եգիպտացի բանաստեղծներ Կատեգորիա:Եգիպտացի հասարակական գործիչներ Կատեգորիա:Եգիպտացի ֆեմինիստներ Կատեգորիա:19-րդ դարի կին գրողներ Կատեգորիա:Եգիպտացի կին ակտիվիստներ Կատեգորիա:Եգիպտացի արձակագիրներ Կատեգորիա:Իսլամական ֆեմինիզմի հետևորդներ Կատեգորիա:Եգիպտացի վիպասաններ Կատեգորիա:Արաբալեզու բանաստեղծներ Կատեգորիա:Արաբալեզու գրողներ Կատեգորիա:Եգիպտացի կին գրողներ
Throw Sum Mo
Throw Sum Mo, ամերիկյան Rae Sremmurd հիփ հոփ դուետի երգն է, համագործակցությամբ ռեփերներ Նիքի Մինաժի և Յանգ Թագի հետ։ Այն թողարկվել է 2014 թվականի դեկտեմբերի 9-ին՝ որպես Rae Sremmurd-ի դեբյուտային՝ «SremmLife» ալբոմի երրորդ սինգլ ։ Երգը գրվել է Rae Sremmurd-ի, Mike Will Made It-ի, Soundz-ի, Ջերեմայի, Նիքի Մինաժի և Յանգ Թագի կողմից։
Տեսահոլովակ
Երգի տեսահոլովակը, որի ռեժիսորներն են Motion Family-ն և Մայքլ Վիլյամսը, թողարկվել է 2015 թվականի մարտի 15-ին ։ Տեսահոլովակում նկարահանվել են նաև երգի պրոդյուսեր Mike Will Made It-ը, Migos խումբը և ռեփեր Birdman-ը ։
Արտաքին հղումներ
Կատեգորիա:2014 սինգլներ Կատեգորիա:Rae Sremmurd երգեր Կատեգորիա:Նիքի Մինաժի երգեր Կատեգորիա:Յանգ Թագի երգեր Կատեգորիա:2014 երգեր
Ռիվեր Ֆենիքս
Ռիվեր Ֆենիքս (River Jude Phoenix, ), ամերիկացի դերասան և դեռահասների կուռք։
Դերասանի փոքր եղբայրը Հոակին Ֆենիքսն է։
Ֆենիքսն իր դերասանական գործունեությունը սկսել է 10 տարեկան հասակում, բայց նրա առաջին լուրջ դերը եղել է «Մնա ինձ հետ» ֆիլմում՝ Սթիվեն Քինգի համանուն նովելից։ Ֆենիքսը սկսել է հայտնվել ավելի «մեծական» դրվագներում՝ «Վազիր տեղում» (1988), որի շնորհիվ 18-ամյա դերասանը առաջադրվում է «Օսկար»-ի` «Օսկար երկրորդ պլանի լավագույն դերասանի համար» անվանակարգում և «Իմ անձնական նահանգ Այդահո» (1991) ֆիլմերում։ Վերջինն արժանացել է քննադատների հավանությանը և Ֆենիքսին բերել՝ Վոլպի գավաթ Վենետիկի կինոփառատոնին նաև ԱՄՆ-ի ազգային կինոքննադատների կողմից լավագույն դերասանի կոչման։ Ջոն Ուիլիսը անվանել է նրան 1986 թվականի 12 խոստումնալից սկսնակներից մեկը, իսկ քննադատներ Ռեջեր Էբերտն ու Սիսկելը նրան համարել են շատ տաղանդավոր դերասան։ 1993 թվականի հոկտեմբերի 31-ին Ֆենիքսը մահանում է թմրադեղերի գերազդեցությունից՝ «Viper Room» ակումբում։
Կենսագրություն
Ռիվեր Ջուդ Բոթթոմը ծնվել է 1970 թվականի օգոստոսի 23-ին Օրեգոն նահանգի Մադրաս քաղաքում, Արլին Շերոն Դյունեցի և Ջոն Լի Բոթթոմի ընտանիքում ։ Ֆենիքսին անվանել են ի պատիվ Հերման Հեսսեի «Սիդհարթա» վեպի և Բիթլզի «Hey Jude» երգի ։
«People» ամսագրում հարցազրույցի ժամանակ Ֆենիքսն իր ծնողներին անվանել է հիպիներ, նրա մայրը ծնվել է Բրոնքսում՝ Նյու Յորքում, հրեա ծնողներից, որոնք գաղթել են Ռուսաստանից և Հունգարիայից , հայրը՝ նախկին կաթոլիկ, ծնված Կալիֆոռնիայի Ֆոնտանա քաղաքում, ունեցել է մի աղջիկ՝ Ջոդինի հետ առաջին ամուսնությունից, ով հետագայում փոխում է իր անունը և դառնում Տրաստ։ 1968 թվականին Ֆենիքսի մայրը գնում է Նյու Յորքի հայրական տանից և Ամերիկայում ավտոստոպի ժամանակ հանդիպում է Ջոնին՝ Հյուսիսային Կալիֆորնիայում ։ Նրանք ամուսնանում են 1969 թվականի սեպտեմբերի 13-ին, ծանոթությունից մեկ տարի անց։ 1973 թվականին հայտնվում է «Աստծո զավակները» աղանդի մեջ, որտեղ դառնում է միսիոներ։ 1972 թվականի նոյեմբերի 21-ին Տեխասում զույգը ունենում է աղջիկ՝ Ռեին Ջոան Դ'Արկ։ Ամուսինների երրորդ երեխան լինում է Հոակին Ռաֆայել Բոթթոմը, ով ծնվում է 1974 թվականի հոկտեմբերի 28-ին, Սան Խուանում ։
1976 թվականի հուլիսի 5-ին ծնվեց Լիբերտադ Մարիպոզա Բոթթոմը, մինչ ընտանիքը գտնվում էր Կարակասում՝ Վենեսուելայում, որտեղ «Աստծո զավակները» նրանց առաջարկում է միսիոների աշխատանք՝ մրգահավաքչություն։
Ֆենիքսը հաճախակի կիթառ է նվագել, իսկ Ռեինը երգել է փողոցում, վաստակելով գումար՝ ընտանիքի ծախսերը հոգալու համար։
Արլինն ու Ջոնը շուտով սկսում են հիասթափվել «Աստծո զավակները» աղանդից։ Արլինը ավելի ուշ լրագրողի հետ զրույցում նշել է, որ նրանք ամուսիններով հանդես էին գալիս ընդդեմ «Ֆլիրտ-խայծերի», որը կար աղանդում։ «Աղանդի ղեկավար Դևիդ Բերգը բոլորին շփոթության մատնելով փորձում էր հարստանալ և աղանդում ներգրավվել մեծ մասամբ հարուստ աշակերտների... բայց ոչ այժմ» ։
Շուտով ընտանիքը հետ է վերադառնում Ամերիկա։ 1978 թվականի դեկտեմբերի 10-ին Ֆլորիդայում ծնվում է Սամմեր Ջո Բոթթոմը՝ ընտանիքի ամենակրտսեր անդամը։ 1979 թվականի ապրիլի 2-ին ընտանիքը պաշտոնապես փոխում է իր ազգանունը, դառնում ՝ Ֆենիքս (հայերեն թարգմանությամբ Փյունիկ), ի պատիվ առասպելական թռչնի, որը վերածնվում է մոխրից և որը դառնում է իրենց նոր կյանքի խորհրդանիշը ։
Կինոկարիերա
Լոս Անջելեսում Ջոն Ֆենիքսը աշխատում է NBC-ում։ Նա կարողանում է կարգավորել հանդիպումներ մանկական գործակալ Աիրիս Բերթոնի հետ։
1980 թվականին Ֆենիքսն առաջին անգամ հայտնվում է հեռուստատեսությունում ՝ «Ֆանտազիա» սերիալում, որտեղ նա երգում է իր քույր Ռեինի հետ ։ 1982 թվականին Ռիվերը նկարահանվում է NBC-ի «Յոթ հարսնացուներ, յոթ եղբայրների համար» ֆիլմում, որտեղ մարմնավորում է ամենափոքր եղբոր՝ Գուտրի ՄակՖադդենայի կերպարը։ Ռիվերը, ով զբաղվում էր կիթառով, արագ մարմնավորում է Էլվիս Փրեսլիին, հիացնելով շոուի պրոդյուսերներին ։
Հաջորդ դերը Ռիվերը ստանում է մեկ տարի անց «Հայտնիություն» հեռուստաֆիլմում (1984), որտեղ մարմնավորել է երիտասարդ Ջեֆֆի Կրոուֆորդին։ Չնայած նրան, որ նրա կերպատը երևաց ընդամենը 10 րոպե, նրա կերպարը համարվեց գլխավոր կենտրոնական հերոս ։ Դրանից հետո մեկ ամիս անց հայտնվեց ABC Afterschool Special շոուում, որտեղ Ռիվերը խաղաց «Backwards: The Riddle of Dyslexia» էպիզոտում։ Ըստ սյուժեի փոքրիկ տղան իմանում է, որ ունի դիսլեքսիա։ Հոակինը ևս այդտեղ խաղում է ոչ շատ մեծ դեր։
1984 թվականի հոկտեմբերին Ռիվերին առաջարկում են Վոլֆրանգ Մյուլլերի կերպարը, Ջո Դանթեի հարուստ բյուջեով «Հետազոտողները» ֆիլմում։ Սա լինում է Ռիվերի առաջին մեծ դերը։
Նա ձեռք է բերում հայտնիություն «Մնա ինձ հետ»(1986), «Մեկ գիշեր Ջիմմի Ռիրդոնի կյանքից»(1988), «Փոքրիկ Նիկիտա»(1988) ֆիլմերից Սիդնի Պուատյե հետ։ Երբ Ռիվերը 18 տարեկան էր, նրա ընտանիքը բազում անգամ տեղափոխվում է և փուխում 40 վայր։
Սիդնի Լյումետի «Տեղում վազք» (1988) ֆիլմի նկարահանումից հետո, Ռիվերի ընտանիքը վերջնականապես Ֆլորիդա։
1989 թվականի սկզբին «Տեղում վազք» ֆիլմի կերպարի համար Ռիվերը առաջադրվում է «Օսկար»-ի և «Ոսկե գլոբուս»-ի՝ երկրորդ պլանի լավագույն դերասանի համար և ԱՄՆ-ի ազգային կինոքննադատների կողմից երկրորդ պլանի լավագույն դերասանի համար։ Նույն տարում նա խաղում է երիտասարդ Ինդիանա Ջոնս՝ «Ինդիանա Ջոնսը և խաչակրաց վերջին արշավանքը» ֆիլմում։
Ֆենիքսը ծանոթանում է Կիանու Ռիվզի հետ՝ «Ծնողներ» ֆիլմի նկարահանման ժամանակ, որտեղ խաղացել է նրա եղբայր Հոակինը։
Ռիվզն ու Ֆենիքսը միասին նկարահանվել են «Ես սիրում եմ քեզ մինչ մահ» և «Իմ անձնական նահանգ Այդահո» ֆիլմերում (1991), «Newsweek»-ի քննարկման ժամանակ Դևիդ Անսենը տպավորված է եղել Ֆենիքսի խաղով։ «Աիդահո»-ի դերի համար Ֆենիքսը ստացել է «Լավագույն դերասան» պարգևը, Վենետիկի կինոփառատոնում, ինչպես նաև ԱՄՆ-ի ազգային կինոքննադարների կողմից «Անկախ հոգի» կոչումը։ Ֆիլմի հաջողությունը դերասանի կյանքում ամրապնդեց կոշտ բնավորության կարգավիճակը։ Նույն տարում նկարահանվեց նաև «Հիմար զույգեր» ֆիլմում։
Ֆենիքսն աշխատել է Ռոբերտ Ռեդֆորդի և Սիդնի Պուատյեի հետ «Sneakers» (1992) ֆիլմում։ Մեկ ամիս անց նա նկարահանվում է «Լռության լեզուն» ֆիլմում, որը հեռարձակվում է միայն 1994-ին։ Նրա մասնակցությամբ վեջին ավարտված աշխատանքը կոչվում է «Այն, ինչ անվանում են սեր» (1993)։
Անսովոր ճակատագիրը ընդհատեց «Մուգ արյուն» նախագիծը, Ֆենքիսի մահով։ Դերասանի գործունեությունը ավարտված էր, բայց մնացյալ էպիզոտներում նա խաղալ չհասցրեց։ 2012 թվականին «Մուգ արյուն» ֆիլմի ռեժիսոր Ջորջ Սլյոիզերն տեղեկացավ ապահովագրողների պլաններին, որն էր ոչնչացնել ամբողջ նյութը և նա այն մոնտաժեց և հնչեցչեց ենթակադրային տեքստով ։ Ֆիլմի պրեմիերան հաջողությամբ տեղի ունեցավ 2012 թվականին, Նիդերլանդների կինոփառատոնում՝ Ուտրեխտում, այնուհետև տեղի ունեցան ցուցադրումներ նաև այլ կինոփառատոններում, Բեռլինում և Մոսկվայում ։ «Կինոմշակույթ» ամսագրի քննադատ Ելենա Պլահովան նշել է, որ եթե «Մուգ արյուն»-ն ավարտվեր ժամանակին, այն կդառնար Ռիվեր Ֆենիքսի կինոկենսագրության կուլմինացիան։ 2013 թվականի աշնանը այն արդեն հասանելի է դարձել YouTube-ում ։
Երաժշտություն
Չնայած նրան, որ Ռիվեր Ֆենիքսի եկամտի հիմնական աղբյուրը եղել է ֆիլմը, բայց ընկերներն ու հարազատները նշում են, որ նրա իրական կիրքը եղել է երաժշտությունը։ Ֆենիքսը երգել է, գրել է երգեր և դրանց կենդանություն հաղորոդել կիթառով։ Նա նվագել սովորել է հինգ տարեկանից սկսած և մի անգամ հարցազրույցներից մեկում նշել է, որ իր ընտանիքը Լոս Անջելես տեղափոխվել է այն բանի համար, որ նա և Ռեինը դառնան երաժիշտներ։
«Ես գովազդներում սկսեցի նկարահանվել ֆինանսական խնդիրների պատճառով, իսկ ֆիլմերն ինձ գայթակղիչ մտքեր թվացին...» : Մինչ նրանք կգտնեին Ֆենիքսին, մյուս երեխաները փորձում էին կայանալ երգի ասպարեզում, կատարելով երգերի այլ տարբերակներ Լոս Անջելեսի փողոցներում ու թաքնվել ոստիկաններից, հավաքված մարդկանց պատճառով, ովքեր փակում էին փողոցը։
1986 նկարահանվելով «Մեկ գիշեր Ջիմմի Ռիրդոնի կյանքից» ֆիլմում, Ֆենիքսը գրում է «Heart to Get» երգը՝ հատուկ ֆիլմի եզրափակիչ տիտրի համար։ 20th Century Fox ֆիլմից դուրս են հանում նրան, սակայն ռեժիսոր Ուիլյամ Ռիչերտը մի քանի տարի անց թողնում է երգը իր ռեժիսորական տարբերակով։ Եվ հենց այդտեղ է, որ Ֆենիքսը ծանոթանում է Քրիս Բլեկվելլի հետ` «Island Records»-ից, ինչը և օգնում է նրան լուծարել լեյբորիստների հետ պայմանագիրը։
Ֆենիքսին դուր չի գալիս սոլո հանդես գալու գաղափարը, այդ պատճառով նա սկսում է հավաքել թիմ ։ «Aleka’s Attic»-ը ստեղծվում է 1987 թվականին, և խումբ մտնում է նրա քույր Ռեինը։ Ֆենիքսը ձգտում էր սեփական արժանիքների ճանաչմանը, այն պնդմամբ, որ խումբը չերևար մինչ ոչբարեգործական ելույթները։ Նրանց առաջին երգը՝ «Across the Way», գրվել է համահեղինակ Ջոշ Մակկեի հետ և միացվել բարեգործական ալբոմին «Tame Yourself» (1989)։ 1991 թվականին Ռիվերը գրում է «Curi Curi» երգի բառերը, Միլթոն Նասիմենտոյի «TXAI» ալբոմի համար։ Նույն թվականին «Aleka’s Attic»-ի «Too Many Colors»-ը դառնում է Վան Սենթ,Գասի «Իմ անձնական նահանգ Այդահո» ֆիլմի սաունդթրեքը։ 1996-ին «Aleka’s Attic»-ի «Note to a Friend» երգը, որտեղ նվագում է բաս կիթառահար Ֆլին՝ Red Hot Chili Peppers խմբից,թողարկվում է «In Defense of Animals: Volume II» բարեգործական ալբոմում։
Ֆենիքսը գումար է ներդնում Քեմբրիջ (Մասաչուսեթս)-ում «House of Blues» ակումբի բացման համար, որը բացվում է 1992 թվականին՝ գոհունակության և շնորհակալության օրը ։
Հասարակական գործունեություն
Ֆենիքսը եղել է կենդանիների իրավունքների պաշտպան, էկոլոգիական և քաղաքական ակտիվիստ։ Նա հայտնի է եղել PETA-ի (Մարդկանց՝ կենդանիների հանդեպ բարոյական վերաբերմունքի) ներկայացուցչությամբ և 1990-ին ստացել մրցանակ հումանիստության՝ բարոգործական դրամահավաքի համար ։ Նույն թվականին Երկրի օրը Ֆենիքսը գրւմ է էսսե՝ Բնության պահպանություն թեմայով՝ հատուկ երիտասարդ լսարանի և Seventeen ամսագրում հրապարակելու համար։ Նա տրամադրել է ֆինանսական աջակցություն որոշ կազմակերպությունների՝ բնության պահմանման համար։ Կոստա Ռիկայում փրկագնել է 320 հեկտար արևադարձային անտառ, որոնք գտնվել են ոչնչացման եզրին։
Ֆենիքսն ու նրա խումբը հաճախ կազմակերպել են բարեգործական միջոցառումներ, հօգուտ հայտնի բարեգործական հիմարկների, որոնց շարքում են PETA-ն և Միջազգային ամնիստիան ։
Անձնական կյանք
«The Mosquito Coast» ֆիլմի նկարահանումների ժամանակ Ռիվեր Ֆենիքսը ծանոթանում է Մարթա Փլիմփթոնի հետ, ում հետ հանդիպում է մինչ 1989 թվականը ։ 1989-ին երեկույթի ժամանակ ծանոթանում է Սյուզան Սոլգոթի հետ, Գեինսվիլում։ Նրանք միասին ապրում են մինչ 1993 թվականի հունվարը։ Մահից վեց ամիս առաջ Ֆենիքսը հանդիպում է «Այն, ինչ անվանում են սեր» ֆիլմի դերասանուհի Մեթիս Սամանթայի հետ։
Մահ
Ռիվեր Ֆենիքսի իմիջը մշտապես եղել է բավական համակրելի։ Նա ազատ արտահայտվել է զանազան քաղաքական ու սոցիալական թեմաներից, ինչպես նաև կողմանկիցն է եղել առողջ ապրելակերպի։ Դերասանի մահը արժանացել է մամուլի մեծ ուշադրությանը։ Այդ օրվանից նրա ընտանիքն ու ընկերները գործնականերեն չեն արտահայտվել Ֆենիքսի մահվան մասին ։
Այդ ժամանակ Ֆենիքսը գնում է լոգարան, ընկերների ու թմրամոլների հետ թմրանյութեր ընդունելու համար ։
Հաճախակի է հանդիպում տեղեկատվություն այն մասին, որ ծանոթը կամ դիլերը՝ (որոշ տեղեկատվությամբ Ջոն Ֆրուշանտեն ) առաջարկում է նրան Persian Brown (ուժեղ խառնուրդ հերոինի և մետամֆետամինի միջև, որը մեծ մասամբ շնչում են )։ Դիահերձման արդյունքները վկայում են կոկաինի, մորֆինի (հերոինը հիդրոլիզվում է մորֆինի, որն և հայընվում է արյան մեջ) էֆեդրինի և դիազեպամի մահացու ազդեցության մասին ։ Շուտով, հերոինի և կոկայինի խառնուրդի կիրառումից անց, նա իրենց վատ է զգում և ինչ-որ մեկը տալիս է նրան դիազեպամ, որը սովորաբար չեզոքացնում է գերազդեցությունը։
Այդ պահին հայտնվում է Ջոնի Դեփն ու իր «P» խումբը (Ֆլիի և Ֆենիքս Հեինսի ընկերոջ հետ «Butthole Surfers»-ից) ։
Համաձայն Հեինսի՝ Ֆենիքսի նոպաների ժամանակ խումբը երգել է «Michael Stipe» երգը, որում եղել են այսպիսի տողեր «but we didn’t have a part, not a piece of our heart, not Michael, River Phoenix or Flea or me» ։ Բժիշկները գալիս են դեպքի վայր, տեսնում մահացող Ֆենիքսին։ Վիճակի բարելավման առաջին փորձերը անհաջող են լինում։ Նրան տեղափոխում են Cedars-Sinai բժշկական կենտրոն, շտապ օգնության մեքենայում լինում է նաև Ֆլին։ Հետագա փորձերը՝ Ֆենիքսին վերակենդանացնելու համար (այդ թվում էլեկտրոսրտախթանիչի՝ էլեկտրոկարդիոստիմուլյատորի կիրառումը) չեն հանգեցնում հաջողության։
Մահը արձանագրվում է 1993 թվականի հոկտեմբերի 31-ի գիշերը, ժամը՝ 1:51 :
Հաջորդ օրը ակումբը դառնում է ժամանակավոր վայր, ուր գալիս են երկրպագուները, դնում ծաղիկներ, լուսանկարներ և մոմեր մայթեին, գրություններ մոտակա պարիսպներին ։ Եղել է հրապարակավ հայտարարություն, որում ասվել է.«Ի նշան Ռիվերի և նրա ընտանիքի հանդեպ ունեցած սիրո և հարգանքի, «The Viper Room» ակումբը ժամանակավորապես փակվում է։ Հայտնում ենք անկեղծ ցավակցություն ընտանիքին, ընկերներին և հարազատներին։ Նրա կարիքը շատ է զգացվելու» Ակումբը մեկ շաբաթ փակ է մնում, իսկ հետագայում, ամեն տարվա հեկտեմբերի 31-ին Ջոնի Դեփը փակում է ակումբը այնքան ժամանակ, մինչ չի վաճառում իր ունեցվածքը (2004 թվական) ։
Կուրտ Քոբեյնը նվիրում է երգ Ֆենիքսին՝ «Jesus Doesn’t Want Me For A Sunbeam», The Vaselines խմբի քովեր-տարբերակով, Լոս Անջելեսում 1993 թվականի դեկտեմբերի 30-ին ՝ Nirvana-ի համերգի ժամանակ ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի ռոք երգիչներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երաժիշտներ Կատեգորիա:Ամերիկացի կիթառահարներ Կատեգորիա:Ամերիկացի կոմպոզիտորներ Կատեգորիա:Ամերիկացի ռոք երգահաններ Կատեգորիա:Ամերիկացի մոդելներ Կատեգորիա:Ամերիկացի կինոդերասաններ Կատեգորիա:Ամերիկացի բնապահպաններ Կատեգորիա:Ամերիկացի տղա երեխա դերասաններ
Աննա Ռադիուս
Աննա Ռադիուս (Anna Zuccari Radius, մինչև ամուսնությունը` Զուկարի, ), իտալացի գրող, հայտնի է Նեերա կեղծանվամբ։
Կենսագրություն
Ճարտարապետի դուստր է։ Մեծացել է Կարավաջոյում։ 10 տարեկանում կորցրել է մորը։ Մեծացել է հարազատների ընտանիքում։ 1871 թվականին ամուսնացել է բանկիր Էմիլիո Ռադիուսի հետ։ 1875 թվականից հաճախել է գրական խմբակներ, որտեղ ծանոթացել է գրական վերիզմ ուղղության հայտնի ներկայացուցիչներ Ջովանի Վերգայի և Լուիջի Կապուանայի հետ։ Ինքը ևս հարում էր այդ ուղղությանը։
Ստեղծագործություն
Բեղմնավոր և հաջողակ գրող է, նրա ստեղծագործությունների հիմնական թեմատիկան հասարակության մեջ կնոջ դերի վերլուծությունն է։ Նրա առաջին` «Il Pungolo» պատմվածքը հրատարակվել է 1875 թվականին։ Համագործակցել է մի շարք գրական ամսագրերի հետ։ 1890 թվականին հիմնել է իր «Vita Intima» ամսագիրը։ Իր պատմվածքներում ու վեպերում, որոնք հաճախ վերաբերվում էին սոցիալական թեմաների, Ա. Ռադիուսը ցուցաբերում է մեծ դիտողականություն և համարձակորեն պատկերում է իր ժամանակակից կյանքի տհաճ կողմերը։ Առաջին անգամ իր վրա ուշադրություն է հրավիրել «Marcello», «Un Romanzo», «Addio», «Un nido», «Vecchie catene» և այլ պատմվածքներով։ Ավելի ուշ նրա կողմից հրատարակվել են «Iride» (1880) պատմվածքների ժողովածուն և «Il castigo», «Il maritò dell’amica», «Teresa», «Senio», «Nel sogno» (1893) վեպերը։ Չնայած հաջողությանն ու հայտնիությանը, Ա. Ռադիուսը կարծում էր, որ կնոջ տեղն ընտանիքում է և տանը` համարելով դա իսկական ֆեմինիզմ։
Մահացել է Միլանում, օնկոլոգիական հիվանդությունից։ Մահից առաջ նա թելադրել է իր հուշերը, որոնք տպագրվել են հետմահու` «19-րդ դարի երիտասարդ մարդու դիմանկարը» խորագրով։
Թաղված է Միլանի մոնումենտալ գերեզմանատանը։
Արտաքին հղումներ
Կատեգորիա:Քաղցկեղից մահացածներ Կատեգորիա:Իտալացի կին գրողներ Կատեգորիա:20-րդ դարի կին գրողներ Կատեգորիա:Գրական կեղծանուններով հայտնի հեղինակներ Կատեգորիա:19-րդ դարի կին գրողներ
Նատալի Քոուլ
Հայտնի ջազային դաշնակահար և երգիչ Նետա Քինգ Քոուլա֊ի աղջիկը։
Իր վաղ կարիերայի տարիներին հասել է մեծ հաջողությունների ի շնորհիվ իր R&B կոմպոզիցիայի, 1990֊ական թվականներին աստիճանաբար փոխեց իր երաժշտական ուղղվածությունը դեպի փոփ-երաժշտություն և ջազ։ Քոուլը իր կարիերայի տարիների ընթացքում 19 անգամ առաջադրվել է հեղինակավոր երաժշտական «Գրեմմի » մրցանակաբաշխությանը և ինը անգամ դարձել է դրա սեփականատերը։ Բացի երաժշտական կարիերայից Նատալի Քոուլը մի շարք դերեր կատարեց հեռուստատեսությունում և կինոյում։
Նա մահացել է 2015 թվականի դեկտեմբերի 31֊ին Լոս֊ Անջելեսում 65 տարեկան հասակում. Հայտնի է, որ Քոուլը երկար ժամանակ պայքարել է թմրամոլության դեմ։ Մահվան պատճառը խրոնիկական սրտային անբավարարվածությունն էր ։
Արտաքին հղումներ
Կատեգորիա:Ամերիկացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դաշնակահարներ
Գադա Կատիլ
Գադա Կատիլ, լեռնանցք Պոնտական լեռնահամակարգի արևելյան հատվածում, Ճորոխի ձախակողմյան վտակներից մեկի վերնագավառում։ Լեռնանցի շրջապատն անտառապատ է։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Տրեզել
Տրեզել (Trézelles), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03291։
Բնակչություն
Համայնքի բնակչությունը 2008 թվականին կազմում էր 382 մարդ։
Տնտեսություն
2007 թվականի տվյալներով 231 աշխատունակ տարիքի մարդկանցից (15-64 տարեկան) 169-ը տնտեսապես ակտիվ էին, 62-ը անգործունակ (ակտիվության ցուցանիշը 73,2 %, 1999 թվականին եղել է՝ 67,6 %)։ 169 աշխատունակ բնակիչներից 149-ը աշխատում էին (83 տղամարդ և 66 կին), անաշխատանք էին 20-ը (5 տղամարդ և 15 կին)։ 62 անգործունակ մարդկանցից 12-ը աշակերտներ կամ ուսանողներ են, 25-ը թոշակառու, 25-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Օոգենեզ
Օոգենեզ (հին հունարեն՝ ᾠόν - ձու և γένεσις - առաջացում), կենդանիների, իգական սեռական բջջի՝ ձվաբջջի առաջացումը։ Ընդգրկում է ձվաբջջի բազմացման, աճման և հասունացման փուլերը, որոնց տևողությունը տարբեր կենդանիների համար տարբեր է։ Միտոզի ճանապարհով բազմացման ժամանակ ավելանում է սեռական բջիջների՝ օոգոնիումների թիվը։ Միտոզի ավարտից հետո նշված բջիջներն անցնում են աճման փուլի և կոչվում 1-ին կարգի օոցիտներ։ Սկզբնական շրջանում օոցիտը մեծանում է աննշան չափով, սակայն կորիզում տեղի են ունենում գենետիկական նյութի ռեդուկցիան նախապատրաստող պրոցեսներ։ Հասունացման կամ մեյոզի շրջանն ընդգրկում է 2 հաջորդական բաժանում, որի հետևանքով քրոմոսոմների թիվը երկու անգամ պակասում է։ Առաջին բաժանման հետևանքով առաջանում են 2-րդ կարգի օոցիտներ և առաջին բևեռային մարմնիկը, երկրորդից հասուն, հետագա զարգացման ընդունակ ձվաբջիջներ՝ քրոմոսոմների հապլոիդ հավաքով, և ) երկրորդային բևեռային մարմնիկը։ Տարբերում են դիֆուզ Օոգենեզ, երբ ձվաբջիջները կարող են գոյանալ մարմնի ցանկացած մասում (սպունգներ, որոշ տափակ որդեր) և տեղակայված Օոգենեզ, երբ ձվաբջիջներն առաջանում են միայն ձվարաններում (մնացած բոլոր կենդանիները)։ Երկու դեպքում էլ օոցիտների աճումը կարող է ընթանալ սոլիտար (առանց օժանդակ բջիջների մասնակցության) կամ ալիմենտար ձևով։ Վերջինս միավորում է նուտրիմենտար և ֆոլիկուլային Օոգենեզ․։ Նուտրիմենտար Օոգենեզի ժամանակ լինում են օոգոնիումներից զարգացող սնող բջիջներ (տրոֆոցիտներ), որոնք առավելագույն զարգացման են հասնում վիտելոգենեզի սկզբում, ապա կազմաՓոխվում են։ Դրանք առկա են շատ միջատների և որոշ որդերի ձվարաններում։ Ֆոլիկուլային Օոգենեզի (բնորոշ է շատ անողնաշարավորների և բոլոր ողնաշարավորներին) դեպքում օժանդակ բջիջները զարգանում են ձվարանի մարմնական (սոմատիկ) բջիջներից։ Օոգենեզ տեղի է ունենում օոգոնիումներում, արքեգոնիումներում կամ սաղմնային պարկում։
Կատեգորիա:Կենդանիներ Կատեգորիա:Զարգացման կենսաբանություն Կատեգորիա:Կնոջ ներզատական համակարգ
Էբերգի տուն (Դոնի Ռոստով)
Էբերգի տուն (Дом Эберга), տուն Ռուսաստանի Դոնի Ռոստով քաղաքում, որտեղ ապրել է ճարտարապետ Լեոնիդ Ֆեոդորովիչ Էբերգը։ Դոնի Ռոստովի մշակույթի բացահայտված հուշարձան է ։
Հասցեն՝ Դոնի Ռոստով, Սերաֆիմովիչի փողոց, տուն 76։
Պատմություն
Տունը, որտեղ 1934-1954 թվականներին ապրել և աշխատել է ճարտարապետ Լեոնիդ Ֆեոդորովիչ Էբերգը, գտնվում է Դոնի Ռոստով քաղաքի Սերաֆիմովիչի փողոց, տուն 76 հասցեով ։
Շենքը բաժնետերերի միջոցներով կառուցվել է 1934 թվականին ճարտարապետ Լ. Ֆ. Էբերգի նախագծով՝ կոնստրուկտիվիզմի ոճով։ Շենքն ուներ վեց սեփականատեր։ Առաջին հարկում գտնվող թիվ 1 բնակարանում ապրում էր ժամագործ Վ. Վ. Միխայլովի ընտանիքը։ Նրա արվեստանոցն աշխատել է մինչև պատերազմը Դմիտրիևսկի փողոցի և Նիկոլաևսկի նրբանցքի (այժմ՝ Շահումյան փողոց և Սեմաշկոյի նրբանցք) խաչմերուկում գտնվող տանը։ Ժամագործի արհեստանոցն աշխատել է նաև պատերազմից հետո մինչև 1990-ական թվականների սկիզբը, որից հետո վերակահավորվել է սրճարանի։ Թիվ 2 բնակարանում ապրել է ճարտարագետ Ա. Ի. Լվովը ։
Երկրորդ հարկի թիվ 3 բնակարանը զբաղեցրել է ճարտարապետ Լ. Ֆ. Էբերգը, թիվ 4 բնակարանը՝ մանկաբույժ Գ. Մ. Մերեյնեսը կնոջ և որդեգիր դստեր հետ։ Մի ժամանակ նրա հիվանդներից է եղել ԽՍՀՄ ժողովրդական արտիստուհի Վերա Պետրովնա Մարեցկայայի որդին, երբ ռեժիսոր Յուրի Զավադսկու թատերախումբը հանդես է եկել Դոնի Ռոստովում՝ Մ. Գորկու անվան թատրոնի նոր շենքում ։
Երրորդ հարկի թիվ 5 բնակարանում ընտանիքի հետ ապրել է ճարտարագետ-շինարար Գ. Ֆ. Պերկունը։ Նրա հետ Ֆ. Էբերգը 1922 թվականին ստեղծել է «Պերկուն և Էբերգ» շինարարական ֆիրման, որն աշխատել է մի քանի տարի։ Թիվ 6 բնակարանում ապրել է իրավաբան Ի. Ի. Շիկը ։
Ճարտարապետություն
Էբերգի տունը գտնվում է քաղաքի կենտրոնական պատմական մասում։ Տունը եռահարկ է, աղյուսե, լանջավոր տանիքի տակ։ Փողոցային ճակատի հորինվածքը կառուցված է աղյուսաշարվածքի և պատերի սվաղված հատվածների հակադրությամբ։ Շինության ճարտարապետական դիմագիծը ձևավորում են նրա կենտրոնական ելուստավորման նեղ լուսամուտային բացվածքները, փողոցի կողմից շքամուտքի վերևի նեղ հովարը։ Շենքի ճակատը սվաղված է, կողային պատերը՝ ոչ։ Շենքն ունի կիսանկուղային տարածքներ, որտեղ բնակիչները պահում էին փայտ և ածուխ։ Բնակարաններում կային մեծ վառարաններ, որոնք օգտագործվում էին ջեռուցման և սնունդ պատրաստելու նպատակով ։
Տան հատակագիծն ուղղանկյունաձև է։ Շենքի հատակագծման հիմք են աստիճանավանդակը և նրա շուրջը գտնվող բնակարանները։ Տանը եղել են միայն չորսսենյականոց բնակարաններ՝ երկուսը յուրաքանչյուր հարկում։ Ճարտարապետ Լ. Ֆ. Էբերգի բնակարանը գտնվել է երկրորդ հարկում։ Այժմ բնակարանի հիշատակային կերպարը կորսվել է ։
Գըրքբուլաղ
Գըրքբուլաղ, գետակ Սևանա լճի ավազանում, Մասրիկ գետի վտակներից ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Մասրիկ գետի վտակներ